Kim Wilson

Kim Wilson () er ein amerikansk blues-songar og munnspelspelar. Han er mest kjend som solovokalist og frontmann i The Fabulous Thunderbirds på to hitsongar i 1980-åra; «Tuff Enuff», og «Wrap It Up».

Karriere
Wilson vart fødd i Detroit i Michigan i 1951, men han voks opp i Goleta i California, der han stundom vart kalla «Goleta Slim». Han starta med blues seint i 1960-åra og gjekk i lære hos folk som Muddy Waters, Jimmy Rogers, Eddie Taylor, Albert Collins, George «Harmonica» Smith,  Luther Tucker og Pee Wee Crayton og vart inspirert av munnspelspelarar som Little Walter, James Cotton, Big Walter Horton, Slim Harpo og Lazy Lester. Før han flytta til Austin i Texas i 1974, var han leiar for bandet Aces, Straights and Shuffles i Minneapolis i Minnesota. Dette bandet gav ut ein singel. I Austin danna han The Fabulous Thunderbirds med gitaristen Jimmie Vaughan, og dei vart husbandet ved bluesklubben Antone's, eigd av Clifford Antone. Muddy Waters kalla Wilson, «Den beste munnspelspelaren sidan Little Walter».

Wilson spelar framleis opp mot 300 konsertar per år på bluesfestivalar og klubbar over heile verda, både som leiar for The Fabulous Thunderbirds og med Kim Wilson Blues Allstars.

Diskografi
mini|I San Diego 2007
Solo
Tigerman (1993)
That's Life (1994)
My Blues (1997)
Smokin' Joint (2001)
Looking for Trouble (2003)
My Blues Sessions: Kim's Mix, Volume I (2006)

Gjesteartist
 Kid Ramos - Kid Ramos - 1999
 James Cotton - & Friends
 Bonnie Raitt - Road Tested - 1995
 Big Jack Johnson - The Memphis Barbecue Sessions - 2002
 JW-Jones - Bogart's Bounce (guest) 2002 / My Kind of Evil (produsent/guest) 2004
 Wentus Blues Band -  Family Album  - 2004, Bluelight Records
 Barrelhouse Chuck - Got My Eyes On You - 2007
 Omar Kent Dykes & Jimmie Vaughan - Jimmy Reed Highway - 2007
 Louisiana Red - Back to the Black Bayou - 2008, Ruf Records
 Elvin Bishop - The Blues Rolls On - 2008
Clapton - 2010, Reprise
 Mark Knopfler - Privateering - 2012

Kjelder

Denne artikkelen bygger på «Kim Wilson» frå ,  den 24. januar 2015. 
 oppgav desse kjeldene:

Bakgrunnsstoff
  Wilson på nettsida til the Fabulous Thunderbirds 

Kategori:USA-amerikanske bluessongarar
Kategori:USA-amerikanske songarar
Kategori:USA-amerikanske bluesmunnspelspelarar
Kategori:Musikarar frå Detroit